Rikunarita-ORG/Wikinium huggingface dataset:
# Internet Movie Database

**Internet Movie Database (Internetová databáza filmov)**, skr. **IMDb** je na internete dostupná databáza informácií o filmových hviezdach, filmoch, televíznych reláciách, reklamách a videohrách. Vlastní ju firma Amazon.com.

## Pozri aj

* Česko-Slovenská filmová databáza
* Filmová databáza
* České filmové nebe

## Iné projekty

Commons* Commons ponúka multimediálne súbory na tému **Internet Movie Database**

## Externé odkazy

|  |  |
| --- | --- |
|  | Filmový portál Informatický portál |

* IMDb
# Herectvo

Herci Charlie Chaplin a Jackie Coogan vo filme *Kid* (1921).
**Herectvo** je odbor tvorivej umeleckej činnosti spočívajúci v procese premeny herca, herečky na dramatickú postavu, ktorá predstavuje iného jedinca, príp. vec alebo jav. **Herec**, resp. **herečka** využíva herecké výrazové prostriedky (zvukový prejav, mimiku, gestikuláciu, postoje, pohyb), ktoré spolu s ostatnými zložkami hereckého prejavu (maska, kostým atď.) utvárajú hereckú postavu, ktorú prezentuje publiku.

Divadelné herectvo predstavuje pôvodnú, najstaršiu podobu herectva, ktorá sa vyvinula z umenia tanečníkov a mímov pri rituáloch a slávnostných sprievodoch. So vznikom nových dramatických umení na prelome 19. a 20. storočia a v priebehu 20. storočia – filmu, rozhlasu a televízie – sa herecké umenie diferencovalo aj na filmové, rozhlasové a televízne herectvo.

## Typológia

Podľa média možno herectvo rozdeliť na:

* divadelné,
* filmové,
* televízne,
* rozhlasové.

Do klasifikácie herectva podľa média možno zaradiť aj hlasové herectvo, ktoré okrem rozhlasového zahŕňa aj voiceover (napr. v animovaných filmoch alebo videohrách) a dabing, teda všeobecne všetky na zvuku založené herecké médiá. Špecifickým typom herectva je motion capture (zaznamenanie pohybu) a facial motion capture (zaznamenanie tváre), ktoré sa používa zväčša vo videohrách (napr. *L.A. Noire*).

Podľa druhov divadla možno hercov rozdeliť na:

* činohercov (pozri činohra),
* spevákov,
* tanečníkov,
* mímov (pozri pantomíma),
* bábkohercov.

## Referencie

## Iné projekty

|  |  |
| --- | --- |
|  | Divadelný portál Filmový portál |

WikicitátyCommons* Wikicitáty ponúkajú citáty od alebo o **Herectvo Commons ponúka multimediálne súbory na tému **Herectvo**
# Hollywood

O iných významoch výrazu *Hollywood* pozri *Hollywood (rozlišovacia stránka)*.
**Hollywood** je časť mesta Los Angeles v americkom štáte Kalifornia. Nachádza sa západo-severozápadne od stredu mesta.

Nachádzajú sa tu svetoznáme filmové štúdia, vďaka čomu je názov Hollywood považovaný za synonymum amerického filmového priemyslu.

## Literatúra

* RICHARD, Blech. *Panoráma svetovej kinematografie*. 1. vyd. Bratislava : Obzor, 1965. Kapitola Od Hollywoodu po New York, s. 312.

## Pozri aj

* Bollywood
* Nollywood
* Hollywoodsky chodník slávy

## Iné projekty

|  |  |
| --- | --- |
|  | Filmový portál |

Commons* Commons ponúka multimediálne súbory na tému **Hollywood**
# George Cukor

|  |
| --- |
| George Cukor |
|
americký filmový režisér |
| Narodenie | 7. júl 1899 Manhattan, New York, New York, USA |
| Úmrtie | 24. január 1983 (83 rokov) Los Angeles, Kalifornia, USA |
| Odkazy |
| Commons |  George Cukor |
|

|  |  |
| --- | --- |
|  |  Biografický portál |

 |

**George Cukor** (\* 7. júl 1899, Manhattan, New York, New York, USA – † 24. január 1983, Los Angeles, Kalifornia) bol americký filmový režisér.

## Filmografia

* 1930: Grumpy (Frfloš), s Cyrilom Gardnerom
* 1930: Virtuous Sin (Cnostné prehrešenie), s Luisom J. Gasnierom
* 1930: The Royal Family of Broadway (Kráľovská rodina z Broadwaya), s Cyrilom Gardnerom
* 1931: Tarnished Lady (Žena s minulosťou)
* 1931: Girls About Town (Mestské dievčatá)
* 1932: A Bill of Divorcement (Rozvodová záležitosť)
* 1932: Rockabye (Spinkaj. maličká)
* 1932: What Price Hollywood? (Akú cenu má Hollywood?)
* 1932: **Hodinka s tebou** (One Hour with You), s Ernstom Lubitschom
* 1933: **Večera o ôsmej** (Dinner At Eight)
* 1933: Our Betters (Naši predstavení)
* 1933: **Malé ženy** (Little Women)
* 1935: **David Copperfield 1935: **Ženy a milenky** (No More Ladies), neuvedený
* 1935: Sylvia Scarlett
* 1936: **Violetta** (Camille)
* 1936: **Romeo a Júlia** (Romeo and Juliet)
* 1938: Holiday (Prázdniny)
* 1939: **Zaza 1939: **Odviate vetrom** (Gone with the Wind), neuvedený
* 1939: The Women (Ženy)
* 1940: The Philadelphia Story (Príbeh z Philadelphie - TV)
* 1940: Susan and God (Zuzana a boh)
* 1941: **Žena dvoch tvári** (Two-Faced Woman)
* 1941: A Woman's Face (Tvár ženy)
* 1942: Her Cardboard Lover (Jej neskutočný milenec)
* 1942: Keeper of the Flame (Strážca plameňa)
* 1944: **Plynové lampy** (Gaslight)
* 1944: Winged Victory (Okrídlené víťazstvo)
* 1947: A Double Life (Dvojitý život)
* 1949: Edward, My Son (Môj syn Eduard)
* 1949: Adam's Rib (Adamovo rebro)
* 1950: Born Yesterday (Včera narodení)
* 1950: A Life of Her Own (Jej vlastný život)
* 1951: The Model and the Marriage Broker (Modelka a dohadzovačka)
* 1952: The Marrying Kind (Manželský život)
* 1952: Pat and Mike (Pat a Mike)
* 1953: The Actress (Herečka)
* 1954: A Star is Born (Zrodila sa hviezda - TV)
* 1954: It Should Happen to You (To by sa malo stáť vám)
* 1956: Bhowani Junction (Križovatka v Bhowani)
* 1957: Les Girls (Dievčatá)
* 1957: Wild Is the Wind (Vietor je divoký)
* 1960: Heller in Pink Tights (Diablice v ružovom trikote)
* 1960: Let's Make Love (Poď, budeme sa milovať - TV)
* 1962: The Chapman Report (Chapmanova správa)
* 1964: **My Fair Lady 1969: Justine
* 1972: Travels With My Aunt (Cesty s tetuškou)
* 1975: Love Among the Ruins (TV-Láska medzi troskami)
* 1976: **Modrý vták** (The Blue Bird / Siňaja ptica)
* 1979: The Corn Is Green (TV-Obilie je zelené)
* 1981: Rich and Famous (Bohaté a slávne - TV)

*Poznámka: Film zvýraznený tučným písmom bol uvedený v slovenských kinách, označenie – TV, resp. -V je pri filmoch uvedených v slovenských televíziách a na videu.*

## Externé odkazy

* George Cukor v Internet Movie Database (po anglicky)
* George Cukor v Česko-Slovenskej filmovej databáze
# William Wyler

|  |
| --- |
| William Wyler |
| americký filmový režisér |
|  |
| Narodenie | 1. júl 1902 Mulhouse, Francúzsko |
| Úmrtie | 27. júl 1981 (79 rokov) Los Angeles, Kalifornia, USA |
| Odkazy |
| Commons |  William Wyler |
|

|  |  |
| --- | --- |
|  |  Biografický portál |

 |

**William Wyler** (\* 1. júl 1902, Mulhouse, Francúzsko - † 27. júl 1981, Los Angeles, Kalifornia, USA) bol americký filmový režisér, ktorý je dnes považovaný za jedného z klasikov amerického hraného filmu. Je trojnásobným držiteľom ocenenia Americkej filmovej akadémie Oscar.

Jeho rodičia pochádzali z Alsaska, z oblasti na pomedzí Francúzska a Nemecka, do USA sa prisťahovali v roku 1920. Wiliam začal pracovať v Hollywoode najmä vďaka tomu, že jeho bratanec bol zamestnancom štúdia Universal Pictures. Najprv pôsobil ako pomocný režisér a asistent réžie, kde točil rôzne krátke westerny a dobrodružné filmy. K vlastnému režírovaniu sa dostal až s príchodom zvukového filmu na začiatku 30. rokov 20. storočia.

## Filmografia (výber)

* *Funny Girl* (*Funny Girl*; 1968)
* *Ako ukradnúť Venušu* (*How to Steal a Million*; 1966)
* *The Collector* (1965)
* *The Children's Hour* (1961)
* *Ben-Hur* (Ben-Hur; 1959)
* *Veľká zem* (*The Big Country*; 1958)
* *The Desperate Hours* (1955)
* *Prázdniny v Ríme* (*Roman Holiday*; 1953)
* *Carrie* (1952)
* *The Heiress* (1949)
* *Najlepšie roky nášho života* (*The Best Years of Our Lives*; 1946)
* *The Memphis Belle: A Story of a Flying Fortress* (1944)
* *Mrs. Miniver* (1942)
* *The Westerner* (1940)
* *Wuthering Heights* (1939)
* *Jezebel* (1938)

## Externé odkazy

* William Wyler v Internet Movie Database (po anglicky)
* William Wyler v Česko-Slovenskej filmovej databáze
* William Wyler.com
* Senses of Cinema: Great Directors Critical Database

## Zdroj

*Tento článok je čiastočný alebo úplný preklad článku William Wyler na českej Wikipédii.*
# Autorita (knihovníctvo)

**Autorita** v knižničnej terminológii označuje overený a unifikovaný selekčný údaj (heslo), ktorý popisuje dokumenty a slúži k ich vyhľadávaniu v knižničných katalógoch.

## Delenie

Autority sa delia na menné (mená osôb, rodín a rodov, názvy akcií a korporácií a pod.) a vecné (vecné témy, geografické termíny, formy a žánre, chronologické termíny a pod.). Autority, resp. *Autoritatívne záznamy* sú sústredené v databázach, tzv. *Súboroch autorít*, väčšinou ako súčasť knižničného katalógu. Hlavným a najdôležitejším prvkom autoritatívneho záznamu je *hlavička*, tj. tá podoba slovného vyjadrenia pre daný pojem, ktorá bola zvolená ako preferovaná. Autoritatívne záznamy ďalej môžu obsahovať *odkazy* na iné formy hlavičky (napr. pseudonymy osôb, synonymá a pod.) a poznámky (napr. stručné biografické údaje o osobe a pod.).

## Iné projekty

Commons* Commons ponúka multimediálne súbory na tému **Autorita (knihovníctvo)**

## Externé odkazy

* Portál Národnej autority ČR
* Databáza národných autorít Národnej knižnice Českej republiky
* Súbor autorít – heslo v Českej terminologickej databáze knihovníctva a informačnej vedy
# Koordinovaný svetový čas

Modrý región používa západoeurópsky čas alebo GMT alebo UTC. Ostatné európske časové pásma: červená stredoeurópsky čas, kaki východoeurópsky čas, zelená Moskovský čas
**Koordinovaný svetový čas** alebo **Coordinated Universal Time (UTC)** je časový štandard založený na Medzinárodnom atómovom čase s priestupnou sekundou, ktorá sa aplikuje nepravidelne, aby sa dosiahla synchronizácia so spomaľujúcou sa rotáciou Zeme.

Niekedy sa nazýva aj ako **Zulu time**, označovaný písmenom **Z** za časovým údajom. UTC je základ systému občianskeho času, jednotlivé časové pásma sa definujú svojimi odchýlkami od UTC. UTC je ako základ systému merania času nástupcom **GMT** (*Greenwich Mean Time* – greenwichský stredný čas) a v neformálnom vyjadrovaní sa s ním niekedy zamieňa. Na rozdiel od GMT, ktorý udáva čas platný v časovom pásme základného poludníka, ktorý sa zakladá na rotácii Zeme, sa UTC zakladá na atómových hodinách, tzn. od rotácie Zeme nezávisí.

Keďže rotácia Zeme sa mierne spomaľuje, GMT sa oproti UTC postupne oneskoruje. Aby sa UTC dal používať v praktickom živote, ktorý je s rotáciou Zeme spätý, udržiava sa v rozhraní ±0,9 sekundy od UT1; ak sa táto odchýlka prekročí, o polnoci najbližšieho 30. júna alebo 31. decembra sa pridá alebo (teoreticky) odoberie tzv. *priestupná sekunda*, takže tento deň sa končí v čase 23.59:60, resp. 23.59:58 (na rozdiel od bežného 23.59:59). K tomuto dochádza v priemere raz za rok až rok a pol. Keďže sa rotácia Zeme spomaľuje, priestupné sekundy sa vždy pridávajú, ale teoreticky sa ráta aj s možnosťou odobratej priestupnej sekundy. O tom, či sa v patričnom termíne priestupná sekunda použije, rozhoduje podľa merania rotácie Zeme *International Earth Rotation and Reference Systems Service*.

Medzinárodný štandard času UTC sa určuje v národných časových laboratóriách, ktoré sú vybavené atómovými hodinami. Z týchto meraní *Bureau International des Poids et Mesures* (Medzinárodný úrad mier a váh) určí úplne presnú hodnotu UTC, lebo jednotlivé atómové hodiny sa môžu o niekoľko nanosekúnd navzájom odlišovať.

## Názov

Skratka *UTC* nie je v pravom zmysle slova skratkou. Bola vytvorená ako názov ďalšieho variantu systému *UT*, pridaním prípony *C* (označujúcu *Coordinated*). Dá sa chápať aj ako kompromis medzi anglickou skratkou *CUT* pre *Coordinated Universal Time* a francúzskou skratkou *TUC* pre *temps universel coordonné*.

## Výpočet zo stredoeurópskeho času

Aktuálny UTC čas je možné vypočítať odpočítaním jednej hodiny od stredoeurópskeho času (stredoeurópsky čas je UTC+1), prípadne dvoch hodín pri použití letného času. Ak je v bežnom čase na Slovensku 9 hodín, prípadne 10 hodín v letnom čase, zodpovedá to ôsmim hodinám UTC.

## Pozri aj

* Priestupná sekunda
* Základný poludník
* Časové pásmo
* Slnečný čas

## Externé odkazy

* Časový server BIPM
* time.gov Archivované 2012-07-17 na Wayback Machine – Oficiálny čas USA
* www.unms.sk Archivované 2011-08-23 na Wayback Machine – Úrad pre normalizáciu, metrológiu a skúšobníctvo SR
* Informácie o aktuálnej priestupnej sekunde

## Zdroj

*Tento článok je čiastočný alebo úplný preklad článku Coordinated Universal Time na českej Wikipédii.*
# Zemepisné súradnice

Sféra zemepisných súradníc
**Zemepisné súradnice** (iné názvy: **geografické súradnice**, zriedkavo: **zemepisné**/**geografické koordináty**) je súhrnné označenie pre zemepisnú šírku a zemepisnú dĺžku. Inak povedané ide o dve uhlové súradnice bodu vztiahnuté k Zemi alebo k jej náhradnému telesu, pomocou ktorých možno určiť ľubovoľnú polohu tohto bodu na Zemi. Sústava týchto súradníc sa nazýva **systém zemepisných súradníc** (iné názvy: **systém geografických súradníc**, **zemepisný**/**geografický súradnicový systém**, staršie: **sústava zemepisných**/**geografických súradníc**).

## Zemepisná šírka a dĺžka

Zemepisná šírka je uhol medzi zvislicou miesta na zemský povrch (presná definícia tejto zvislice závisí od podtypu zemepisných súradníc – pozri nižšie) a rovinou rovníka. Na mapách sa vyjadruje rovnobežkami.

Zemepisná dĺžka je uhol medzi rovinou základného poludníka a rovinou poludníka daného bodu. Na mapách sa vyjadruje poludníkmi.

## Typy

Vzhľadom na to, že Zem nemá tvar presnej gule, rozlišujeme:

* Astronomické zemepisné/geografické súradnice (=astronomické súradnice): Toto sú zemepisné súradnice, ktoré sa vzťahujú na skutočný tvar Zeme, t. j. vzťahujú sa na tiažnicu v danom bode.
* Geodetické zemepisné/geografické súradnice (=geodetické súradnice, elipsoidické zemepisné/geografické súradnice): Toto sú zemepisné súradnice, ktoré sa vzťahujú na aproximáciu Zeme v podobe tzv. referenčného elipsoidu.
* Sférické zemepisné/geografické súradnice (=guľové zemepisné/geografické súradnice): Toto sú zemepisné súradnice, ktoré sa vzťahujú na aproximáciu Zeme v podobe tzv. referenčnej gule (t. j. gule s priemerným polomerom 6 377,22 km). Používajú sa pri tvorbe máp.

## Referencie

## Pozri aj

* Globálny lokalizačný systém
# Štát (Spojené štáty)

Štáty USA
**Štát** (v americkej angličtine *state*) je jedna z 50 najvyšších administratívnych jednotiek Spojených štátov amerických, ktoré spolu s federálnym dištriktom Kolumbia, atolom Palmyra a prípadne indiánskymi rezerváciami tvoria vlastné Spojené štáty americké.

Sú to tieto štáty:

* Alabama – tzv. Srdce dixi, štát kamélií
* Aljaška – tzv. Posledná hranica (neoficiálny názov)
* Arizona – tzv. Štát Veľkého Kaňonu
* Arkansas – tzv. Krajina možností
* Colorado – tzv. Štát storočnice
* Connecticut – tzv. Konštitučný štát, štát muškátových orechov
* Delaware – tzv. Prvý štát, diamantový štát
* Florida – tzv. Slnečný štát
* Georgia – tzv. Broskyňový štát
* Havaj – tzv. Štát aloha
* Idaho – tzv. Štát drahokamov
* Illinois – tzv. Prérijný štát
* Indiana – tzv. Štát húžerov (nemehiel)
* Iowa – tzv. Štát jastrabookých
* Južná Dakota – tzv. Štát kojotov, štát Mount Rushmore
* Južná Karolína – tzv. Štát malých paliem
* Kalifornia – tzv. Zlatý štát
* Kansas – tzv. Slnečnicový štát
* Kentucky – tzv. Lipnicový štát
* Louisiana – tzv. Pelikání štát
* Maine – tzv. Borovicový štát
* Maryland – tzv. Štát starej hranice, slobodný štát
* Massachusetts – tzv. Štát v zálive, stará kolónia
* Michigan – tzv. Štát Veľkých jazier, štát rosomákov
* Minnesota – tzv. Štát Polárky, syslí štát
* Mississippi – tzv. Štát magnólií
* Missouri – tzv. Ukáž mi štát
* Montana – tzv. Štát pokladov
* Nebraska – tzv. Štát odzrňovačov kukurice
* Nevada – tzv. Štát zrodený v boji, strieborný štát
* New Hampshire – tzv. Žulový štát
* New Jersey – tzv. Záhradný štát
* New York – tzv. Štát ríše
* Nové Mexiko – tzv. Okúzľujúci štát
* Ohio – tzv. Veľkolepý štát
* Oklahoma – tzv. Štát prvých kolonistov
* Oregon – tzv. Štát bobrov
* Pensylvánia – tzv. Základný štát
* Rhode Island – tzv. Malý Rhody, Oceánsky štát
* Severná Karolína – tzv. Starý severný štát, štát liečby dechtom
* Severná Dakota – tzv. Štát záhrady mieru
* Tennessee – tzv. Štát dobrovoľníkov
* Texas – tzv. Štát osamotenej hviezdy
* Utah – tzv. Štát včelích úľov
* Vermont – tzv. Štát zelených vrchov
* Virgínia – tzv. Staré domínium
* Washington – tzv. Vždyzelený štát
* Wisconsin – tzv. Štát jazvecov
* Wyoming – tzv. Štát rovnosti
* Západná Virgínia – tzv. Hornatý štát

Pri podpísaní americkej Deklarácie nezávislosti sa Únia skladala z 13 zakladajúcich štátov, ktoré boli dovtedy britskými kolóniami. Počet štátov sa potom rozrástol pri expanzii na západ, dobytím či nákupom nových území americkou vládou a delením existujúcich štátov.

## Zdroj

* Prezývky štátov USA (anglicky)
# Lucius Quinctius Cincinnatus

**Lucius Quinctius Cincinnatus** (\* 519 pred Kr. – † 438 pred Kr.) bol Rímskym patricijom (šľachticom), ktorý sa neskôr stal symbolom republikánskych cnôt skromnosti a služby vlasti.

Je predovšetkým známy za to, že hoci stratil svoj majetok a musel pracovať v pote čela vlastnými rukami, odovzdal úrad diktátora hneď ako splnil úlohu, ktorá mu bola poverená. Obetavo odišiel od pluhu aby porazil nepriateľov Ríma (kmeň Aequiov). Úrad diktátora mu bol poverený dvakrát: v roku 458 pred Kr. v spomínanej vojne proti Aequincom a znovu r. 439 pred Kr., kedy musel zachrániť Rím pred sprisahaním Spuriusa Maeliusa. Nezachovala sa žiadna zmienka o spôsobe, akým zomrel.

## Iné projekty

Commons* Commons ponúka multimediálne súbory na tému **Lucius Quinctius Cincinnatus**

## Externé odkazy

* FILIT – zdroj, z ktorého pôvodne čerpal tento článok.
# Mestská oblasť

San Francisco, príklad urbanizovanej oblasti
**Mestská oblasť** alebo **urbanizovaná oblasť** je oblasť so zvýšenou hustotou človekom vytvorených štruktúr mestského typu v porovnaní s okolím, ktoré ju obklopuje. Mestské oblasti sa zvyčajne nazývajú mestá.

Na rozdiel od mestskej oblasti zahŕňa metropolitná oblasť alebo *metropolitný región* okrem mestskej oblasti aj satelitné mestá a okolité obce, ktoré sú ekonomicky prepojené s centrálnym mestom.

## Pozri aj

* metropola
* metropolitná oblasť
* predmestie
# Metropolitná oblasť

Metropolitná oblasť Veľké Tokio
Satelitná snímka metropolitnej oblasti New Yorku, najväčšej metropolitnej oblasti v Spojených štátoch a jednej z najväčších na svete, s Long Islandom na východe a Manhattanom v strede najhustejšej časti snímky
**Metropolitná oblasť** je veľké zoskupenie pozostávajúce spravidla z veľkého mesta a jeho sféry vplyvu, z niekoľkých susedných miest a priľahlých oblastí prepojených s mestom a s jedným alebo viacerými veľkými mestami plniacimi funkciu uzlov.

Metropolitná oblasť je obyčajne kombinovaná s aglomeráciou, súvislou zastavanou oblasťou s periférnymi zónami nie nevyhnutne urbanistického charakteru, ale zviazanými s centrom.

Najväčšie metropolitné oblasti na svete sú konurbácie miest Tokio, Mexiko a New York.

## Pozri aj

* mestská oblasť
* metropola
# Demonym

**Demonym** je slovo, ktoré pomenúva obyvateľov alebo domorodcov konkrétneho miesta, napríklad mesta, štátu, kontinentu alebo inej zemepisnej oblasti. Zvyčajne sa odvodzuje od názvu miesta.

Napríklad demonymy pre obyvateľov Slovenska sú *Slovák* a *Slovenka*. Demonym pre obyvateľa Prahy je *Pražan*, *Američan* označuje obyvateľa Spojených štátov amerických.

Z demonymu nie je vždy možné rozpoznať, či sa ním myslí geografické miesto pôvodu, etnický pôvod, miesto bydliska alebo občianstvo. Mnoho demonymov sa prekrýva s etnonymom, najmä u etnických skupín s najväčším zastúpením v regióne. *Slovák* tak môže byť pomenovanie pre obyvateľa Slovenska, ale aj pre príslušníka slovenského národa.

Pri viacslovných pomenovaniach miest vznikne demonym spojením týchto slov, napríklad *Slovenskonovomešťan* je obyvateľom Slovenského Nového Mesta, *Čiernohorec* je človek žijúci v Čiernej Hore.

V slovenčine sa pomenovania obyvateľov aj národov, rovnako ako u miest a krajín, píšu s veľkým začiatočným písmenom.

## Referencie

## Zdroj

*Tento článok je čiastočný alebo úplný preklad článku Demonym na anglickej Wikipédii.*
# Ohio (rieka)

Rieka východne od Downtownu v Louisville, kde je najširšia (1,6 km).
Povodie Mississippi: Ohio vo východnej časti povodia (v pravej časti mapy).
**Ohio** (angl. *Ohio River*) je rieka v USA v štátoch Pensylvánia, Ohio, Západná Virgínia, Kentucky, Indiana a Illinois. Je dlhá 1 579 km. Povodie rieky zaberá plochu 528 100 km².

## Priebeh toku

Vzniká pri Pittsburghu sútokom riek Allegheny a Monongahela,[prebraná citácia] ktoré pramenia v Apalačských vrchoch. Do mesta Louisville tečie cez Apalačskú planinu a ďalej pokračuje Centrálnymi rovinami. Ústí zľava do Mississippi.

### Prítoky

* Sprava - Beaver, Muskingum, Scioto, Great Miami, Wabash
* Zľava - Kanawha, Big Sandy, Kentucky, Cumberland, Tennessee, Licking

## Vodný stav

Zdroje vody sú zmiešané. Priemerný prietok vody pri meste Metropolis je približne 8 000 m³/s a celkový ročný odtok 250 km³. Najvyššie vodné stavy dosahuje v chladnej časti roka a najnižšie v lete a na jeseň s minimom v auguste a septembri. K najvyššiemu zvýšeniu úrovne hladiny dochádza pri Pittsburghu (10 až 12 m), pri Cincinnati (17 až 20 m) a v ústi (14 až 16 m). Periodicky sa opakujúce silné povodne s katastrofickými dôsledkami nastali v rokoch 1887, 1913, 1927 a 1937.

## Využitie

Vodná doprava je možná po celom toku vďaka vzdúvadlám, pričom garantovaná hĺbka plavebnej trasy je 2,7 m. Celková dĺžka vodných ciest v povodí rieky je 4 000 km. Za účelom obchvatu kaskád pri Louisville boli vybudované plavebné kanály. V povodí rieky sa nachádzajú veľké vodné elektrárne, prevažne na rieke Tennessee. Voda v rieke je znečistená výtokmi z priemyselných závodov. Na rieke ležia veľké mestá Pittsburgh, Cincinnati a Louisville.[prebraná citácia]

## Referencie

## Iné projekty

Commons* Commons ponúka multimediálne súbory na tému **Ohio (rieka)**

## Externé odkazy

* Ohio River Flows and Forecasts
* U.S. Geological Survey: PA stream gauging stations
* Ohio River Forecast Center
* Lower Mississippi River Forecast Center

## Zdroj

*Tento článok je čiastočný alebo úplný preklad článkov Ohio (řeka) na českej Wikipédii a Ohio (rzeka) na poľskej Wikipédii.*